Účastník ZPC	
Meno, priezvisko, titul:	Denisa Ďuranová, PhDr.	
Úsek:	Oddelenie pre cudzie jazyky  	
	
Zahraničná pracovná cesta	
Miesto konania – štát, mesto:	Belgicko, Brusel  	
Organizátor:	Európska komisia, Generálne riaditeľstvo pre vzdelávanie a kultúru	
Termín:	09. – 11. 06. 2013	
Účel:	14. zasadnutie Poradného výboru Európskej komisie – Európsky indikátor jazykovej kompetencie 	
Rokovací jazyk:	Anglický jazyk 	
	
Rámcový program
09. 06. 2013 cesta Bratislava - Brusel  
10. 06. 2013 rokovanie Poradného výboru Európskej komisie
11. 06. 2013 cesta Brusel - Bratislava 	
	
Stručný priebeh	
     Vedúci oddelenia Štatistiky, štúdie a prieskumy, Jan Pakulski, otvoril 14. zasadnutie poradného výboru Európsky indikátor jazykovej kompetencie. Zasadnutia sa zúčastnili 20 zástupcovia z členských štátov EÚ a dvaja odborníci na problematiku jazykov. Na zasadnutí boli prítomní aj zástupcovia DG EAC, DG EMPL, CRELL, Eurydice a Rady Európy. Účastníci boli informovaní o príslušných personálnych zmenách v rámci GR EAC, hlavných dokumentoch, ktoré mali byť prerokované na zasadnutí. 
     Program zasadnutia bol schválený. Hlavným cieľom zasadnutia bolo vyhodnotiť prvé kolo prieskumu jazykových kompetencií z odborného a organizačného hľadiska. 

Hlavné body zasadnutia:
1.	Prezentácia stavu schvaľovania a prijatie európskeho ukazovateľa týkajúceho sa jazykov
2.	Diskusia o vplyve výsledkov prvého kola prieskumu jazykových kompetencií 
3.	Prezentácia Európskych sociálnych fondov
4.	Vyhodnotenie prvého kola prieskumu jazykových kompetencií 
	
Odporúčania a závery	
     Realizáciou prieskumu jazykových kompetencií, stanovením indikátora jazykovej kompetencie a ukazovateľov sa napĺňajú závery zasadnutia Európskej rady v Barcelone v roku 2002. 
     Výsledky ZPC nie je možné zverejniť, pretože informácie získané na rokovaní sú dôverné.	
Očakávaný prínos	
Slovenská republika participáciou na rokovaniach a úzkou spoluprácou s expertmi zároveň napĺňa kľúčové dokumenty Európskej komisie - Nová rámcová stratégia pre viacjazyčnosť a Akčný plán 2004 – 2006 a prispieva k naplneniu cieľa európskej jazykovej politiky, t. j. vytvoriť a spolupracovať na implementácii Európskeho indikátora jazykovej kompetencie.	
Prehľad prinesenej dokumentácie a miesto jej uloženia	
-	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva. 
Výsledky ZPC nie je možné zverejniť, pretože informácie získané na rokovaní sú dôverné. 	
	
Súhlasím so zverejnením správy na internete.	
Správu vypracoval: PhDr. Denisa Ďuranová 	
Dátum: 19. 06. 2013	
Správu schválil: doc. PaedDr. Viliam Kratochvíl, PhD., riaditeľ ŠPÚ